А ў 2015 годзе “Экадом” стаў партнёрам чэшскай экалагічнай арганізацыі “Hnutí Brontosaurus” у міжнародным адукацыйным праекце. На працягу тыдня вялікай і вясёлай кампаніяй з Беларусі, Чэхіі, Арменіі, Малдовы, Харватыі, Італіі, Іспаніі і Македоніі мы вывучалі віды дрэваў, правілы догляду за імі, правілы пасадкі і абароны. Даведваліся пра старыя гатункі яблыкаў і груш, нават праводзілі іх дэгустацыю, стараліся па апісанню і смаку распазнаць гатунак — было амаль як дэгустацыя віна! А напрыканцы пасадзілі міжнародную грушавую алею ў маленькай чэшскай вёсцы пад назвай Грушкі.